Eunice Kirwa

Eunice Jepkirui Kirwa (s. 20. toukokuuta 1984) on kenialaissyntyinen Bahrainia edustava kestävyysjuoksija, joka kilpailee maratonilla. Kirwa on 166 senttimetriä pitkä ja painaa 59 kilogrammaa.

Vuoden 2014 Aasian kisoissa Incheonissa Kirwa voitti maratonin ajalla 2.25.37. Hän saavutti MM-pronssia vuoden 2015 MM-kilpailuista Pekingistä ajalla 2.27.39.  Vuoden 2016 kesäolympialaisista Rio de Janeirosta Kirwa saavutti olympiahopeaa ajalla 2.24.13. Lontoon MM-maratonilla 2017 hän sijoittui viidenneksi.

Kirwa on voittanut Asunciónin maratonin 2012, Lanzhoun ja Danzhoun maratonit 2014, Nagoyan maratonin 2015, 2016 ja 2017 sekä Macaon maratonin 2017. 

Kirwa kilpaili nuorempana ratajuoksuissa. Hän sijoittui Bydgoszczin alle 18-vuotiaiden MM-kilpailuissa 1999 viidenneksi 1 500 metrin juoksussa.

Kirwa muutti synnyinmaastaan Keniasta vuonna 2013 Bahrainiin. Hän sai maan edustusoikeuden heinäkuussa 2014. Kirwa pitää hallussaan Bahrainin ennätystä 2.21.17, joka on juostu maaliskuussa 2017 Nagoyassa. 

Kirwa jäi kiinni epo-hormonin käytöstä huhtikuussa 2019 ja hän sai neljän vuoden kilpailukiellon.

Henkilökohtaiset ennätykset

Lähteet 

Bahrainilaiset kestävyysjuoksijat
Bahrainilaiset olympiamitalistit
Kenialaiset kestävyysjuoksijat
Dopingrikkomuksesta tuomitut yleisurheilijat
Dopingrikkomuksesta tuomitut bahrainilaiset
Vuonna 1984 syntyneet
Elävät henkilöt